|09-23-2011, 09:47 PM||#1|


عضو ماسي
Be Mine


احلا الدارميات
الكلب لوينساك للسوك اجيبة
واكتب عليه للبيع خاين حبيبة
من عندي اخذ مرخوص يا ولفي شتريد
ومنك ردت وانخاك فد بوسة بالعيد
كل يوم اكول اليوم باجر يمرون
ومن كثر دمعي السال ماضلت عيون
خلني اشتعل يهواي بس انت تسلم
وحته العذاب وياك يحله ابجهنم
حطيته بالدلال كل كصدي ادريه
تالي الوكت الكاه فال ويدج بيه
حطيته بالدلال وايجه بالفال
جا انه وسط العين خلاني وشال
اخ اشكثر على الاخ متعوده هالروح
حته بفرح نوبات من تطرب
ارد امشي للمحبوب اتعاتب وياه
هم يدري تعمه العين تبجي على فركاه
ابجي بتوالي الليل بس ابجي بهواي
والصخر لو له اعيون جادمع اوياي
انه الخنت يهواي لو انت غدار
لا تنسه نوحي ذاك يم عتبت الدار
ارد انشد الدكتور اليجبر اعظام
شنوه الدوه الموصوف كسراته الايام
حرموني حتى الصوت باسمك فلا صيح
دمعتي ابطرف العين بس ارمش اطيح
شمالج ييمة وليش جبتيني للظيم
شو بس علي دنياي تمطر بلا غيم
عمدة ارد اذري الروح وبعاصف الريح
بلكي على نزل هواي من تصفن اطيح
اتعجب ايلوجون من كسر العظام
آحا وجعهن حيل كسرات الايام
وين الجفن ينباع يل شايل الخام
عدلة ارد اطمها الروح من ظيم الايام
سلاني سل فركاك اوجر بالعظام
حط محبس على الراس يوصل للجدام
اخ اشكثرها الاخ مكروهه مرات
ميت ولا تنكال لو يمي شمات
ينشدني كلبي واخ من نشد الكلوب
يلتمن الحسبات ليش وية الغروب
كتلك تفضل فوت كل قصدي للبيت
اشمالك دفعت الباب وابكلبي طبيت
اليمك حجالك زور مرلي وحجالي
بس مافهمت اشكال جنت على بالي
هاك اخذ شيب الراس واتحسبة فنك
كل هذا مو من شيب كل هذا منك
يتشابهن بالظوك ملحك وملحي
بس انة الك على الزاد وانت على جرحي
كلي انت هم تشتاك واتحن مثلنة
كد ما نفكر بيك طردونة اهلنا
كلي انت هم تشتاك واتحن مثلنة
كد ما نفكر بيك طردونة اهلنا
تبجي انة روحي عليك شايف بجي الروح
مو دمع من العين تزارك اجروح
لبست سواد عليك كلهه على فركاك
بس الشعر معذور فك حزنة بجاك
خشبة اصبحت مابين كومة نجاجير
والكسر من جبروة دكوو بسامير
لو غبت عن العين احسبهه شدة
واحرك ابدمع العين حتى المخدة
وشلة البقت بالعين حابسهه لجفاك
طاحت كبل ماكوم واتوادع وياك
من جرحي دم ما سال ياعالم الغيب
بس من هجرني هواي منهن طلع شيب
اتمرض ابلياك واشفة من الاكيك
تجرحني من فركاك واتكول اداويك


|10-04-2011, 02:44 PM||#5|


المـديـر الـعـام ومـؤسس شبكـة ومـنـتديات عراق الـحب والـرومانـسيـة


يتشابهن بالظوك ملحك وملحي
بس انة الك على الزاد وانت على جرحي
شكرا يا مبدعة


|أدوات الموضوع|
|انواع عرض الموضوع|

